ประกบยิงตร.-สายข่าวนราฯ เจ็บ 2
นราธิวาส-25 ม.ค.48เมื่อเช้าวันนี้ เกิดเหตุคนร้ายประกบยิง ส.ต.อ.นุกูล ชัยรัตน์ อายุ 34 ปี ผบ.หมู่งานสืบสวน สภ.อ.บาเจาะ และนายมะดาโอ๊ะ ตาแนแม อายุ 46 ปี อยู่บ้านเลขที่ 144 ม.3 ต.บาเจาะ เหตุเกิดบนถนนสายบ้านทอน - บาเจาะ ท้องที่ ม.5 บ้านดูกู ต.บาเจาะ อ.บาเจาะ จ.นราธิวาส จากการสอบสวนพบว่า ส.ต.อ.นุกูลและนายมะดาโอ๊ะ ซึ่งเป็นสายข่าวตำรวจกำลังออกลาดตระเวนหาข่าวทางลับ โดยมีนายมะดาโอ๊ะ เป็นผู้ขับขี่รถจักรยานยนต์ เมื่อมาถึงจุดเกิดเหตุ ได้มีคนร้าย 2 คน ขับรถจักรยานยนต์ตามประกบยิงด้วยอาวุธปืนพกสั้นขนาด 11 มม. โดยส.ต.อ.นุกูล ถูกยิง กระสุนเข้าที่บริเวณหน้าท้องด้านขวา 1 นัด ส่วนนายมะดาโอ๊ะ ถูกยิงเข้าที่บริเวณแขน และราวนม รวม 2 นัด ส่วนสาเหตุคาดว่าเป็นเรื่องการสร้างความไม่สงบในพื้นที่ 
นราธิวาส-25 ม.ค.48 เมื่อเช้าวันนี้ เกิดเหตุคนร้ายประกบยิง ส.ต.อ.นุกูล ชัยรัตน์ อายุ 34 ปี ผบ.หมู่งานสืบสวน สภ.อ.บาเจาะ และนายมะดาโอ๊ะ ตาแนแม อายุ 46 ปี อยู่บ้านเลขที่ 144 ม.3 ต.บาเจาะ